**Vejledning til at modtage gaver til indsamlerne:**

* Undersøg hvilke lokale forretninger og butikker, der har nogle gaver, der kunne have værdi for indsamlerne. Det skal gerne være noget, der kan fungere for alle, men det behøver ikke være en stor ting. En is eller en kage kan også gøre en stor forskel.
* Lav lidt research om forretningen. Går de op i klima, bæredygtighed eller viser de på en anden måde et socialt ansvar?
* Send en personlig mail, der viser, at du kender til forretningen. Den skal være tilpasset de enkelte forretninger og ikke være generisk mail sendt til mange.
* Du kan også møde personligt op, men husk også her din research. Hav et skriv klar, du kan ligge, hvis de ikke har tid til at tale eller det ikke er den rette medarbejder, der er på arbejde.
* Vær konkret i forhold til, hvad du gerne vil have og hvor mange stk.
* Overvej hvad vi kan vi tilbyde til gengæld. Det kan fx være synlighed og omtale.
* Overvej timingen – lige nu er der fx meget fokus på de stigende elpriser, der især rammer små forretninger, som den lokale slagter og bager (fx havde september 2022 det højeste konkursniveau i 10 år)
* Overvej om der er nogle samarbejder, der kunne egne sig til en lokal pressehistorie

**Eksempel på mail til en forretningsdrivende**

Kære xxx

Den 12. marts 2023 afholder Folkekirkens Nødhjælp sin årlige Sogneindsamling (landsdækkende husstandsindsamling). Hvert år går ca. 10.000 danskerne på gaden og samler ind til verdens fattigste familier.

Indsamlingen organiseres lokalt af frivillige. Her i (indsæt by) er jeg, sammen med nogle andre frivillige, med til at planlægge indsamlingen.

Krig i Ukraine, eftervirkningerne fra corona og tydelige konsekvenser af klimaforandringer har kastet verden ud i en af de værste fødevarekriser nogensinde.

På bare tre år er antallet af personer i verden, der har akut brug for mad og drikke, tredoblet. Et af de steder, hvor katastrofen for alvor har ramt, er den østligste del af Afrika, også kaldt Afrikas Horn. Her går et menneskeliv tabt hvert 48. sekund, og alt for mange børn dør, før de når skolealderen.

Derfor går pengene fra Sogneindsamlingen til at sikre, at alle mennesker har adgang til mad hele året rundt – for mad er en menneskeret.

Du kan evt. læse mere her: <https://www.noedhjaelp.dk/indsamling>

Jeg ved, at I engagerer jer meget i xxx. Det er vigtigt, at der er virksomheder som jer, der går forrest og viser, at hvis vi alle sammen gør en indsats, så hjælper det rent faktisk noget. Jeg vil med denne mail høre, om der er en mulighed for, at I kan bidrage til årets indsamling ved at give en lille gave til vores indsamlere? Det kan fx være en is/kop kaffe/gavekort (erstat med den konkrete forespørgsel)

Det vil have stor betydning for de mange danskerne, der bruger deres søndag i den godes sags tjeneste.

Jeg glæder mig til at høre fra dig og hvis ikke, vil jeg tillade mig at følge op om en uges tid.

De bedste hilsner

Xx,

Frivillig indsamlingsleder - Folkekirkens Nødhjælp